Dolly peatänav on ääristatud hiiglaslike vaateakendega, mille taga istuvad roosadel või punastel diivanitel reas kõige kaunimad ja nooremad näitsikud. Bordelli ees sehkendavad müügimehe keelekasutusega kupeldajad, kes haaravad mööduvatel kundedel varrukast kinni ja müüvad teisel pool klaasi ajaviiteks sõnumeid klõbistavaid nukukesi nagu mis tahes kaupa. Pimp sõlmib tehingu ning annab seksile garantii - tüdrukud on noored, pringid ja suguhaigustest priid. Kõige lõpuks tõmbab ta taskust välja karbitäie viagrat.